VIDEO Farul - FCSB | Dorința lui Gheorghe Hagi, comunicată explicit: "Mesajul meu?"
Farul - FCSB (21:00), meci din runda a doua din play-off-ul Superligii, e LIVE BLOG pe www.sport.ro.
Gheorghe Hagi, campion cu Farul sezonul trecut, le-a comunicat explicit elevilor săi și la antrenamente, dar și într-o conferință de presă, că în partida cu FCSB vrea trei puncte.
Farul - FCSB | Reacția lui Gheorghe Hagi
Deși a avut o evoluție oscilantă în sezonul regular, Farul a venit tare din urmă și exprimarea în teren a 'marinarilor' a devenit din ce în ce mai concludentă.
Pentru că știe forța ofensivă e echipei lui Elias Charalambous, care se bazează mult pe Florinel Coman, fotbalist crescut și lansat de Academia Hagi, unde la început juca 'număr' 9, Hagi le-a cerut elevilor săi să se apere fără greșeală.
Confruntarea de la Ovidiu va fi arbitrată de Marcel Bîrsan, iar în cabina VAR va fi Iulian Dima.
"E un meci greu, toate echipele din play-off sunt foate bune. Trebuie să propunem versiunea noastră cea mai bună, să fim noi, să încercăm să facem un meci complet. Adversarul te obligă să joci ambele faze foarte bine. Mesajul meu?
Să fim noi și să încercăm să facem fotbalul nostru, marcând, pentru a putea să câștigăm.
Trebuie să tratăm și faza defensivă foarte bine. Vrem să facem un meci foarte bun, care să ne aducă victoria și să ne dea speranțe pentru viitor. Pentru noi doar cele trei puncte contează. Vom încerca să facem totul ca să vină la noi", a declarat Gheorghe Hagi, într-o conferință de presă.
Farul - FCSB, de la 21:00
Gheorghe Hagi vs FCSB în toate competiţiile: 31 de jocuri - 7 victorii - 4 remize - 20 înfrângeri.
Niciunul dintre cele 31 de dueluri nu s-a terminat fără gol marcat. În schimb, în 16 dintre aceste partide s-a înscris de cel puţin 3 ori. 40 de jucători a utilizat Farul pe durata acestui sezon, dintre care 22 au contribuit la reuşitele dobrogenilor cu cel puţin un gol şi / sau o pasă decisivă, scrie site-ul LPF.
În cazul în care va fi utilizat, Alexandru Buzbuchi va bifa meciul cu numărul 100 pe prima scenă. FCSB s-a bazat pe 30 de fotbalişti, Ştefan Târnovanu fiind singurul integralist.
Urmăriți SPORT.RO și pe Google News